ועדת הכספים, כנסת 20, פרוטוקול מספר 776, 2017-07-24 10:20

משה גפני: אני מתכבד לפתוח את ישיבת ועדת הכספים.

משה גפני: על סדר היום תקנות מס הכנסה (פטור מהגשת דין וחשבון) (תיקון), התשע"ז-2017.

משה גפני: מי מציג?

<ברוך משולם: אני מרשות המסים.

<ברוך משולם: בוקר טוב.

<ברוך משולם: תקנות מס הכנסה (פטור מהגשת דין וחשבון) (תיקון) הם מכוח פקודת מס הכנסה.

<ברוך משולם: ב-22 בדצמבר 2016 עבר חוק לעידוד השקעה באנרגיות מתחדשות (הטבות מס בשל הפקת חשמל מאנרגיה מתחדשת).

<ברוך משולם: על מנת להקל על הצרכנים הביתיים שמייצרים חשמל פטרנו, גם במע"מ וגם במס הכנסה, מדיווח, כאשר הפטור במס הכנסה ייעשה באמצעות תקנות.

<ברוך משולם: הפטור במע"מ ניתן מכוח החוק עצמו ואילו הפטור במס הכנסה נעשה מכוח סעיף 134 לפקודת מס הכנסה, שעוסק כולו בפטור מדיווח.

<ברוך משולם: לפיכך אנחנו מציעים לתקן את תקנות מס הכנסה (פטור מהגשת דין וחשבון) ולהוסיף סעיף ספציפי שמדבר על הכנסות שכולן בהתאם לחוק של השקעה באנרגיות מתחדשות.

משה גפני: יפה.

משה גפני: הדבר הזה חיובי.

איתן ברושי: כמה זמן החוק הזה בתוקף?

משה גפני: חוקקנו פה את החוק ולקח זמן עד שהעברנו אותו.

<ברוך משולם: החוק הגיע כהוראת שעה ובעקבות דיון בוועדה הוא עבר לחקיקת קבע, כאשר כל מתקן ייהנה מהטבות לתקופת זמן של 25 שנים.

מיקי רוזנטל: רשות המסים עשתה מעשה יפה.

משה גפני: איתן ברושי, אתה חייב לשבח אותם עכשיו, למרות שאני יודע שזה קשה.

משה גפני: ..

איתן ברושי: קודם כול, נפוליאון אמר שסופרים בסוף, לכן שאלתי האם זה נכון מהגג של הבית ועד בכלל.

<ברוך משולם: זה נכון למי שמוגדר כצרכן ביתי.

<ברוך משולם: ההכנסות שלו הן בהתאם לחוק עידוד השקעה באנרגיה מתחדשת.

<ברוך משולם: בהנחה שהוא עומד בקריטריונים הוא פטור.

<ברוך משולם: אוסיף ואגיד מעבר לזה שאנחנו מבקשים להחיל את הפטור כבר מ-1 בינואר 2016, כך שכל ההכנסות של שנה שעברה יהיו פטורות כבר עכשיו ולא יצטרכו להגיש דוח.

<ברוך משולם: זה מיום שנכנס החוק לתוקף.

<ברוך משולם: יותר טוב מזה אין.

<ברוך משולם: תקנות מס הכנסה (פטור מהגשת דין וחשבון) (תיקון), התשע"ז–2017

<שלומית ארליך: פה אתם מבקשים לקבוע שהכנסה מאנרגיה מתחדשת תהיה הכנסה כאמור בסעיפים 2 ו-3 בחוק לעידוד השקעה באנרגיה מתחדשת, אבל מגבילים את זה: "ובלבד שסך ההכנסה לא עלה על הסכום המרבי".

<שלומית ארליך: סעיף 2 קובע את הטבות המס על הכנסה ממכירת חשמל.

<שלומית ארליך: סעיף 3 קובע את הטבות המס על הכנסה מהשכרת מקרקעין.

<שלומית ארליך: סעיף 2 מתייחס לכך שהגבול צריך להיות הסכום המרבי, אבל סעיף 3, שמדבר על הכנסה מהשכרת מקרקעין, לא מתייחס למגבלה של סכום מרבי.

<שלומית ארליך: אתם בכל זאת מבקשים לקבוע את המגבלה של הסכום המרבי, שהיום עומד על 98,707 שקלים?

<ברוך משולם: 98,707 שקלים, מחזור.

<ברוך משולם: סעיף 7 נותן הטבות במע"מ.

<ברוך משולם: אנחנו רוצים שזה יהיה זהה ואחיד ולכן מי שהוא עד גובה המחזור הזה, הן במס הכנסה והן במע"מ, לא ידווח, לא לצורך מע"מ ולא לצורך מס הכנסה, וגם לא ינהל ספרים.

משה גפני: מי בעד אישור תקנות מס הכנסה (פטור מהגשת דין וחשבון) (תיקון), התשע"ז-2017, בהתאם לנוסח שהוקרא, עם התיקונים?

משה גפני: מי נגד?

משה גפני: מי נמנע?

משה גפני: בעד – 5

משה גפני: נמנעים – אין תקנות מס הכנסה (פטור מהגשת דין וחשבון) (תיקון), התשע"ז-2017 נתקבלו.

משה גפני: התקנות אושרו.

משה גפני: תודה רבה.

משה גפני: אנחנו עוברים לתקנות מס הכנסה (פחת) (תיקון), התשע"ז-2017.

<ברוך משולם: תקנות מס הכנסה (פחת) מעניקות פחת מואץ למי שמתקין מתקנים פוטו-וולטאים או סולר-תרמיים על הגג ומייצר חשמל.

<ברוך משולם: הפחת הרגיל שקבוע היום בפקודה הוא של 7%.

<ברוך משולם: כשערכנו בדיקות לגבי אורך חיים של מתקן פוטו-וולטאי, אורך החיים שלו הוא בין 20-25 שנים.

<ברוך משולם: כלומר, כבר היום הפחת של 7% מייצג אורך חיים של בערך 14 שנים.

<ברוך משולם: עם זאת, על מנת לעודד את כניסת הטכנולוגיה והחדירה שלה, בהתאם להחלטת הממשלה 935 ניתן פחת מואץ לתקופה של 4 שנים בשיעור של 25%.

<ברוך משולם: הפחת המואץ היה עד שנת 2013, וב-2014 נערך דיון והארכנו אותו שוב לשנים 2014-2015.

<ברוך משולם: נציג משרד האוצר וגם אני היינו פה בדיון הקודם שהוועדה ערכה בנושא ואמרנו שזו הייתה תעשיית ינוקא, רצינו לעודד את החדירה ולכן אנחנו לא מתכוונים להאריך את זה שוב.

<ברוך משולם: עם זאת, פנה אלינו כבוד יושב-ראש הוועדה וביקש, אם אנחנו מתכוונים לצמצם את זה, שנעשה מתווה הדרגתי, משהו מדורג ולא נוציא את כל המתקנים כי עד 2015 בעצם הארכנו את זה לעוד שנתיים ועכשיו אנחנו מוציאים את כולם.

<ברוך משולם: לכן הפשרה שהושגה בנושא הזה, ניתן פחת למתקנים שהם במסגרת הסדר "מונה נטו" של רשות החשמל.

<ברוך משולם: על בסיס ההבנות האלה עברה החלטת ממשלה באפריל 2016, שקבעה שיינתן פחת ל-3 שנים בשיעור של 20%.

<ברוך משולם: עם זאת, אחרי ששקלנו, גם במשרד האוצר, גם עם רשות החשמל וגם עם רשות המסים, החלטנו שאנחנו יכולים לתת הטבה קצת יותר רחבה.

<ברוך משולם: ניתן את הפחת המואץ לתקופה של 4 שנים בשיעור של 25% לכל מי שנמצא בהסדר "מונה נטו".

משה גפני: עד 2021?

<ברוך משולם: עד 2019.

<ברוך משולם: החלטת הממשלה בשנת 2016 הייתה ל-3 שנים, לכן אמרנו ש-2016 בפנים וכן 2017, 2018, והשנה הנוספת היא 2019.

<ברוך משולם: יש לזה עלויות כבדות מאוד.

מיקי רוזנטל: מה ההשקעה הממוצעת במטר מרובע של תאים פוטו-וולטאים?

<ברוך משולם: יש פה נציגים שמתקינים את זה, הם מוסמכים יותר לענות.

מיקי רוזנטל: בואו נבין את סדרי הגודל, מה אתם נותנים בכלל.

מיקי רוזנטל: מישהו יכול להגיד לנו מה ממוצע ההשקעה במטר מרובע של תאים פוטו-וולטאים?

<יונתן אייקנבאום: אני נציג "גרינפיס" ישראל.

<יונתן אייקנבאום: המתקנים שאנחנו מדברים עליהם לגבי הפחת המואץ מוצבים לרוב על גגות של בנייני תעשייה ומסחר, כלומר בסדרי גודל של 500 מטר, 5,000 מטר.

<יונתן אייקנבאום: העלות היא בין 4,000-5,000 שקל ל-10 מטר מרובע.

<יונתן אייקנבאום: על בית ממוצע זה יותר קרוב לסדרי גודל של 6,000-7,000 שקל, בגלל הגודל.

מיקי רוזנטל: אני מנסה להבין מה הפחת פה.

מיקי רוזנטל: אתה אומר שאלה העלויות.

מיקי רוזנטל: כמה מטרים כאלה יש במדינת ישראל עד עכשיו?

<איתן פרנס: הפחת מצוין, שלא יהיו ספקות.

<ברוך משולם: לצרכנים הביתיים יש את החוק שלהם, הם לא נהנים מפחת, יש להם שיעורים מופחתים של מס, הם מחוץ למתווה.

<ברוך משולם: נשארנו עם העסקים.

<ברוך משולם: בגדול, מבחינה כלכלית הרעיון של הפחת הוא להקביל הכנסות להוצאות.

<ברוך משולם: אם אני קונה מכונית שמשמשת אותי 10 שנים אז בכל שנה אפחית חלק יחסי.

<ברוך משולם: עד פה בסדר?

מיקי רוזנטל: האמן לי, ניהלתי עסק, אני יודע איך זה עובד.

<ברוך משולם: לגבי הפחת שקבוע כבר היום בתקנות, 7%, לפני הפחת המואץ, זה מייצג אורך חיים כלכלי של 14 שנים.

<ברוך משולם: בפועל אנחנו מדברים על אורך חיים של 25 שנים.

<ברוך משולם: כלומר גם בפחת של 7% אתה מקבל תוספת, הוצאה שאנחנו מכירים לך שלא מקבילה להכנסות.

<ברוך משולם: בעצם אתה מקזז את זה מהכנסות אחרות שלך.

<ברוך משולם: הפחת המואץ, של 25%, הוא יותר מפי 3.

<ברוך משולם: כלומר, ביודעין אנחנו מכניסים אותו להפסד.

<ברוך משולם: אם יש לו רק הכנסות מהמתקן הפוטו-וולטאי וקובעים את הפחת המואץ לצורך מס- - -

מיקי רוזנטל: כפי שאתה יודע, הגג הזה הוא לא ליבת העסקים.

<ברוך משולם: אצל חלק כן.

<ברוך משולם: יש מתקנים גדולים מאוד, שאצל חלק כן, ואצל חלק זה חלק מן התמהיל העסקי.

<ברוך משולם: יש לו גם מתקנים, אז הוא אומר: זה הכנסות מכל העסק.

<ברוך משולם: אנחנו אומרים: אין בעיה.

מיקי רוזנטל: אתם רוצם לעודד את זה.

מיקי רוזנטל: זה מבורך.

<ברוך משולם: בהתאם למדיניות הזאת הרחבנו את זה, נתנו את זה ל-4 שנים וצמצמנו את זה להסדר שנקרא "מונה נטו" של רשות החשמל.

מנואל טרכטנברג: עדיין השאלה שנשאלה כאן היא מה האומדן.

מנואל טרכטנברג: הרי יש לכם אומדן של אובדן הכנסות לאוצר כתוצאה מזה.

מנואל טרכטנברג: בואו נשמע.

<ברוך משולם: המתווה המקורי, כפי שהופיע בהחלטת הממשלה 1403, דיבר על 25 מיליון שקלים, שהוא אובדן ההכנסות בממוצע לשנה, וזה ל-4 שנים.

מנואל טרכטנברג: עם הפחת המואץ של 25%.

<ברוך משולם: יש שיאים.

<ברוך משולם: ב-2019 זה יכול להגיע ל-45 מיליון שקלים, ב-2016 זה קצת פחות, כי נכנסים מתקנים חדשים.

<ברוך משולם: נבין מה זה אומר.

<ברוך משולם: כאשר אני נותן את זה ל-4 שנים זה אומר שמי שנכנס ביום האחרון, ב-31 בדצמבר של השנה הרביעית, יכול משם לספור את התקופה שלו.

<ברוך משולם: בעצם הוא עובר את 2020-2021 אם הוא התקין ביום האחרון של שנת 2019.

מיקי רוזנטל: כמה חשמל מיוצר מאנרגיות מתחדשות?

<יונתן אייקנבאום: 2.7%.

מיקי רוזנטל: זה אפילו לא עומד ביעדי הממשלה.

מיקי רוזנטל: אתה אומר לי שאתם משקיעים בזה הרבה?

מיקי רוזנטל: אתם משקיעים מעט.

<ברוך משולם: מבחינת הטבות המס, אם אתן עוד פחת מואץ לא אעזור יותר, אני פשוט מגדיל לו את ההפסד.

<ברוך משולם: יש גם מי שאין להם מאיפה לקזז את זה.

<ברוך משולם: נוצר לו הפסד ואין לו מאיפה לקזז.

מנואל טרכטנברג: הכול טוב, אבל כשאתה אומר שהעלות למשרד האוצר היא כ-25 מיליון שקל- - -

<ברוך משולם: זה היה במתווה המקורי.

מנואל טרכטנברג: מה האומדן קדימה?

<ברוך משולם: ב-2016 לפי המתווה שלנו מדובר על 16 מיליון שקל, ב-2017 – 31 מיליון שקל, ב-2018 – 45 מיליון שקל, ב-2019 – 60 מיליון שקל, ב-2020, למרות שההטבות נגמרו אבל נכנסים אנשים בשנה האחרונה – 39 מיליון שקל, ב-2021 – 18 מיליון שקל.

משה גפני: "נגמרים" בלי נדר.

משה גפני: אם נראה בעוד שנה-שנתיים שזה דבר נכון, נדאג להאריך את זה בהסכמה.

מנואל טרכטנברג: מה שהתבקש, ולא שמעתי – זה צד הפסד הכנסות אבל צריך הערכה, אומדן של התועלות למשק מהעידוד שנגרם כתוצאה מן ההטבה הזאת להתקנת הפנלים.

מנואל טרכטנברג: לדבר על אובדן הכנסות – זה רק צד אחד של המשוואה.

מנואל טרכטנברג: אי אפשר לקיים דיון מושכל מדוע זה יהיה עד שנת 2019 או שנת 2020 בלי שמציגים את כל התמונה.

מיקי רוזנטל: למשל כמה כסף תחסוך מזה מערכת הבריאות.

מנואל טרכטנברג: בפעם הבאה שנידרש לזה – עכשיו אני מניח שנאשר – צריך לראות את התמונה המלאה.

מנואל טרכטנברג: אנחנו עושים את זה לא למען אובדן הכנסות אלא למען התועלות.

<יונתן אייקנבאום: אני רוצה לומר שלוש נקודות, ממש בקצרה.

<יונתן אייקנבאום: קודם כול, לגבי הסוגיה שחבר הכנסת טרכטנברג שאל עליה, לגבי האומדן של ההפסד – זה ביצה ותרנגולת, כי כל עוד אין את ההטבה הזאת אף אחד לא מתקין ולכן קשה לדבר על הפסד מכיוון שאם לא מתקינים אז מן הסתם לא נוצרת הכנסה.

<יונתן אייקנבאום: זו נקודה אחת.

<יונתן אייקנבאום: נקודה שנייה, כפי שציין חבר הכנסת טרכטנברג, במיוחד לאנרגיה סולארית על גגות יש תועלות שאין לאנרגיה סולארית על שדות, שזה חיסכון בקרקעות וחיסכון בעלויות הולכה.

<יונתן אייקנבאום: יש כאן צריכה במקום הייצור, החשמל הזה לא בורח לקצה השני של המדינה.

<יונתן אייקנבאום: מבחינת המדינה יש כאן הכנסה שהיא לא תועלת חיצונית אלא ממש תועלת כלכלית נטו וצריך לקחת את זה בחשבון.

<יונתן אייקנבאום: לגופו של עניין, אני קצת מודאג מכך שהחוק יוחל רק על "מונה נטו", ואסביר מדוע.

<יונתן אייקנבאום: הייתה לי שיחה לפני חודש עם נציג רשות החשמל, חוני קבלו, לגבי התוכניות של רשות החשמל.

<יונתן אייקנבאום: לרשות החשמל יש תוכניות מאוד מעודדות, הסדרות טובות מאוד, אני מאמין, לגבי עתיד הגגות הסולאריים, גם הגגות הקטנים בבניינים משותפים וגם גגות של תעשייה.

<יונתן אייקנבאום: ההסדרה שרשות החשמל רוצה לפתח בחודשים הקרובים היא סוג של הסדרה תעריפית.

<יונתן אייקנבאום: שאלתי: אתם מפתחים הסדרה תעריפית, האם "מונה נטו" על הגגות הגדולים ימשיך להתקיים?

<יונתן אייקנבאום: התשובה שקיבלתי הייתה שהנטייה היא לא, שלא ימשיך להיות "מונה נטו" על גגות גדולים.

<יונתן אייקנבאום: לכן יש פה שאלה האם הפחת הזה, ההטבה הזאת שניתנת ל-4 שנים, האם יש לה באמת תוקף ו"שיניים" ל-4 שנים, משום שאם בעוד 6 חודשים אין יותר הסדרת "מונה נטו" לגגות הגדולים אז נגמר הסיפור.

<יונתן אייקנבאום: אני מקווה שהסברתי את עצמי היטב.

<אמיר רשף: אני ממשרד האוצר.

<אמיר רשף: ההחלטה על "מונה נטו" היא לא החלטה חלוטה.

<אמיר רשף: הנושא נמצא בדיונים.

<אמיר רשף: יש עמדות לכאן ולכאן אילו תמריצים לתת ואילו לא בהסדרה התעריפית לגגות הגדולים.

<אמיר רשף: הדברים הם לא כפי שהוא הציג, כאילו ברור שזה לא יהיה.

מיקי רוזנטל: הוא אומר שזה עדיין בדיונים.

<אמיר רשף: יש הסדרה תעריפית שרשות החשמל עושה.

<אמיר רשף: אולי אנשי רשות החשמל ירצו להרחיב עליה.

<אמיר רשף: יש את מה שקיים היום, ועכשיו דנים איך משפרים את זה ואיך מטייבים את זה ומייצרים רגולציה יותר מתמרצת לנושא הזה, ויש את עולם הטבות המס.

מנואל טרכטנברג: אבל הטבות המס, אם הבנתי נכון, חלות רק על "מונה נטו".

מנואל טרכטנברג: יונתן אייקנבאום אומר ש"מונה נטו" עלול להשתנות בחודשים הקרובים, ואז על מה יחולו הטבות המס?

מנואל טרכטנברג: זו השאלה.

<אמיר רשף: המתקן ב"מונה נטו" הוא עדיין אותו דבר.

<אמיר רשף: ההסדרה התעריפית שהוא יקבל אולי תהיה שונה במקצת.

<לימור בן יצחק: אני מן המחלקה המשפטית ברשות החשמל.

<לימור בן יצחק: אני רוצה להוסיף שאכן התקנות מדברות על "מונה נטו", זאת ההסדרה התקפה כיום, והסדרה אחרת עדיין לא על הפרק.

<לימור בן יצחק: ככל שתהיה הסדרה דומה לזה, אנחנו נעדכן את רשות המסים ונבקש מהם להחיל את ההטבה.

מיקי רוזנטל: אני רוצה לשאול על נקודה אחת.

מיקי רוזנטל: אם יכול להיות שיהיה שינוי בהטבות המס לגבי "מונה נטו", אנשים הולכים להשקיע בזה ואם אתם הולכים לשנות את זה- - -

משה גפני: אם אתם הולכים לשנות לטובה – טוב; אם אתם הולכים לשנות לרעה – יש בעיה.

מיקי רוזנטל: יש פה איזה קושי.

משה גפני: נכון.

משה גפני: אם זה לטובה – אז אין בעיה.

<ברוך משולם: ברשותכם, אענה על זה.

<ברוך משולם: החלטת הממשלה 1403 דיברה על "מונה נטו".

<ברוך משולם: ככל שיהיה הסדר דומה ל"מונה נטו" אנחנו מבקשים מרשות החשמל שתוציא לנו הנחיה שמבחינתה ההסדר הזה דומה ויקבלו את ההטבות.

<ברוך משולם: אנחנו נשמר את ההטבות.

מיקי רוזנטל: לא תגרעו מן ההטבות?

<ברוך משולם: ממש לא.

<ברוך משולם: נקבל הנחיה ולפיה ניתן את ההטבות, כאילו זה היה מקביל אחד לאחד.

מיקי רוזנטל: בסדר, אנחנו לוקחים את זה כהבטחה שלטונית לפרוטוקול.

איתן ברושי: אדוני היושב-ראש, אני מניח שבמהלך הדיונים הקרובים תעלה גם הצעת החוק שהגשתי בעניין אנרגיה מתחדשת להכנה לקריאה שנייה ושלישית.

איתן ברושי: אבל בדיונים שמתקיימים פה בוועדות שונות אנחנו רואים קושי גדול בייצור אנרגיה מתחדשת בתחום המים והרוח.

איתן ברושי: ראשית, מים יש מעט, ויש מעט מקומות של אנרגיה שאובה, וברוח יש הסתייגות גדולה.

איתן ברושי: לעומת זה, יש לנו הרבה מאוד שמש ויש הרבה מאוד אדמה, אם לא יעשו קשיים, כדי לייצר את האנרגיה הזאת.

איתן ברושי: כאשר אנחנו רואים את המציאות של ישראל, בפיגור ענק לעומת החלטות הממשלה, אולי זה המחדל הכי גדול שנוצר בימים אלה, פער עצום בין ההחלטות לביצוע, כולל פער לעומת התחייבויות בין-לאומיות.

איתן ברושי: אדוני יושב-ראש ועדת הכספים, יש כאן גם עניין כלכלי ממדרגה ראשונה וגם עניין של תעסוקה חשובה מאוד.

איתן ברושי: לכן עולה השאלה האם יש כאן אכן ראייה כוללת.

איתן ברושי: בהצעה שאני מביא תוקם ועדה בראשות מנכ"ל משרד התשתיות הלאומיות, האנרגיה והמים כדי לתכלל את העבודה.

איתן ברושי: אין כמעט נושא שהממשלה מוכיחה יכולת לעבוד בשיתוף פעולה בין המשרדים.

איתן ברושי: לכן, מעבר להצעה המדויקת, אני אומר לכם כמי שנושאים באחריות לעמידה ביעדים הלאומיים וגם בהתחייבות בין-לאומית, אתם צריכים לשאול את עצמכם, וגם אנחנו בוועדת הכספים, וחבר הכנסת גפני, אתה ידוע כמי שיש לך אחריות כוללת, מדוע אנחנו נמצאים בפיגור כל-כך גדול?

איתן ברושי: האם ההטבות משרתות את המטרה או האם הן רחוקות מן היעד הלאומי?

איתן ברושי: שאלו כאן מה אובדן ההכנסה.

איתן ברושי: מדהים אותי שעושים בחינה כזאת, ובמקומות שמחיר הקרקע אפס הממשלה שואלת כמה הכנסה איבדנו.

איתן ברושי: ואיפה המשימה?

איתן ברושי: איפה היעד?

איתן ברושי: איפה הדבקות והנחישות?

איתן ברושי: אנחנו בפיגור עצום.

משה גפני: המסר שלך הועבר באופן ברור לחלוטין.

משה גפני: ועדת הכספים הייתה מן המובילות – אני לא רוצה להגיד המובילה, גם הממשלה הייתה בעניין – בעניין הפוטו-וולטאי.

משה גפני: עזרנו לכם.

משה גפני: נכון?

משה גפני: אם אני אומר דברים לא נכונים תתקן אותי.

<יונתן אייקנבאום: אנחנו עזרנו לכם.

משה גפני: בשם הוועדה, אני גאה בזה מאוד.

משה גפני: לא השלמנו את המלאכה.

משה גפני: אנחנו שמחים ומברכים את הממשלה על כל התקדמות שיש בעניין הזה.

משה גפני: ההתקדמות הזאת היא התקדמות, ואני מודיע כאן, כל עוד זה יהיה בידיים שלי אנחנו בהמשך- - -

מיקי רוזנטל: גם בממשלה הבאה תקבל את ראשות ועדת הכספים.

מיקי רוזנטל: ..

משה גפני: אנחנו לא מקבלים כהחלטה סופית שזה נגמר ב -2019.

משה גפני: נקיים דיונים בעניין הזה, נהיה פעילים בזה ואולי נגיע להסכמה, היות וזה נושא חשוב, שצריך להאריך את זה, צריך להגדיל את זה מכיוון שבאמת יש פה עידוד אמתי לאנשים שיתקינו את המתקנים הללו.

משה גפני: זה חשוב למדינה, זה חשוב לבריאות, זה חשוב לאזרח, זה חשוב לכולם.

משה גפני: אני בעד לאשר את התקנות האלה עכשיו.

משה גפני: תקרא אותן בבקשה.

<ברוך משולם: תקנות מס הכנסה (פחת) (תיקון), התשע"ז-2017

<שלומית ארליך: ננסח את זה הפוך, כך שזה יהיה "מתקן לייצור חשמל באמצעות אנרגיית השמש העושה שימוש בטכנולוגיה פוטו-וולטאית או בטכנולוגיה סולאר-תרמית בכמות המיועדת בעיקרה לשימוש עצמי".

<שלומית ארליך: "שימוש עצמי" מתייחס להסדרת "מונה נטו", שאומר שהכסף יוחזר באמצעות החזר, כלומר לא תזוכה.

<ברוך משולם: הוא מקבל קרדיט.

<ברוך משולם: יש פה מומחים גדולים ממני בתחום, אבל בגדול, ההבדל הוא בין הסדרה תעריפית, כשמשולם תעריף כזה או אחר, כסף מזומן, לבין השיטה של "מונה נטו", שאתה מקבל זיכוי לצריכה עתידית.

<ברוך משולם: החלטת הממשלה, בגדול, דיברה על הסדר של "מונה נטו".

<ברוך משולם: ספר אמות מידה מגדיר את כל הקריטריונים.

<ברוך משולם: הבעיה שלנו פה הייתה להפנות לספר אמות מידה, כי הוא לא מפורסם ברשומות, ולכן זאת ההגדרה שאימצנו, שדומה להגדרה שנעשתה בחוק ההסדרים האחרון לגבי פטור מהיטל השבחה.

<איתן פרנס: עיקר החשמל מיוצר לשימוש עצמי, ומיעוט החשמל מיוצר לרשת בזמן שאין צריכה במקום.

<איתן פרנס: לכן כך נראה מתקן לשימוש עצמי.

מנואל טרכטנברג: אני רוצה להבין, הנוסח הזה, "המיועד בעיקרה לשימוש עצמי", כולל "מונה נטו" אבל לא רק?

<לימור בן יצחק: כיום הסדרה שבתוקף שמדברת על צריכה עצמית היא "מונה נטו".

<לימור בן יצחק: לכן מבחינתנו זאת ההסדרה הרלוונטית כיום.

<לימור בן יצחק: יכול להיות שתהיה הסדרה זהה- - -

מנואל טרכטנברג: על-פי לשון החוק אם תשנו את ההסדר התעריפי לא צריך לשנות את החוק כי החוק בנוסח הזה כולל כל הסדר.

מנואל טרכטנברג: זה מה שרציתי לברר.

משה גפני: נצביע על תקנות מס הכנסה (פחת) (תיקון), התשע"ז-2017, עם השינויים שאמרה היועצת המשפטית.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד – 4

משה גפני: נמנעים – אין תקנות מס הכנסה (פחת) (תיקון), התשע"ז-2017, עם התיקון שהוכנס בהן, נתקבלו.

משה גפני: התקנות אושרו.

משה גפני: אנחנו עוברים לתקנות מס ערך מוסף (רישום) (תיקון), התשע"ז-2017.

משה גפני: בבקשה.

<ברוך משולם: התקנות האלה הותקנו לפני שהחוק לעידוד השקעה באנרגיה מתחדשת נכנס לתוקפו.

<ברוך משולם: את התקנות האלה הבאנו כצעד ראשון, כי היה לנו קל להעביר אותן ולתקן אותן.

<ברוך משולם: הן נתנו פטור מדיווח במע"מ.

משה גפני: זה מופיע בחוק.

משה גפני: למה צריך את זה עכשיו?

<ברוך משולם: התקנות נועדו לבטל את ההסדר הישן שעשינו.

<ברוך משולם: יש בעצם סתירה, כי התקנות הישנות מדברות על סכומים הרבה יותר נמוכים, עם הטבות הרבה יותר קטנות.

<ברוך משולם: החוק בסעיף 7 נותן הטבות גדולות יותר.

<ברוך משולם: זה תיקון טכני כי התקנות היו לפני החוק.

מיקי רוזנטל: פסקה (4) בתקנה 1, זה הגבלת סכום?

<ברוך משולם: פסקה (4) הייתה הגדרה שקבעה "מי שהוא צרכן ביתי שכל עסקאותיו הן מכר חשמל.

<ברוך משולם: ..".

<שלומית ארליך: תתחיל מן ההתחלה.

<שלומית ארליך: תקנה 1 בתקנות מס ערך מוסף (רישום) קובעת מי הוא חייב במס.

<שלומית ארליך: כתוב שזה "עוסק, מלכ"ר או מוסד כספי, אף אם הוא פטור מתשלום המס ואם כל עסקאותיו פטורות ממס, למעט...", ואז פסקה (4) קבעה: "מי שהוא צרכן ביתי שכל עסקאותיו הן מכר חשמל שיוצר באמצעות מתקן פוטו-וולטאי או באמצעות טורבינת רוח לבעל רישיון ספק שירות חיוני ומחזור עסקאותיו אינו עולה על 20,100 ש"ח, למעט עוסק כאמור בתקנה 13(7) ו-(8).

<שלומית ארליך: " ההתייחסות בתקנות הייתה לצרכן ביתי ול-20,000 שקלים.

<שלומית ארליך: בחוק קבענו סכום מרבי של 98,000 שקלים ולכן אין עוד צורך בתקנה הזאת.

<ברוך משולם: זה סכום שהוא יותר מפי ארבע.

<ברוך משולם: סעיף 7 בחוק העיקרי קובע הטבות הרבה יותר רחבות.

מיקי רוזנטל: רק רצינו לוודא.

<שלומית ארליך: לגבי ההטבות הרחבות יותר, אני רוצה לוודא.

<שלומית ארליך: התקנות המקוריות, שאנחנו מבקשים עכשיו למחוק אותן, קבעו את הפטור ליצרני החשמל מהחובה להירשם ולהגיש הצהרה שנתית על מחזור עסקאותיהם לצורך חוק מע"מ.

<שלומית ארליך: בחוק קבענו כמה סוגים של פטור: פטור מרישום, מניהול פנקסים ורשומות ומהגשת דוח תקופתי.

<שלומית ארליך: אין התייחסות בחוק להגשת הצהרה שנתית על מחזור עסקאות.

<ברוך משולם: נכון, לפי תקנה 15.

<ברוך משולם: תקנה 15 היא הצהרה על מחזור עסקאות וזה החשש, שלכאורה הם לא יהיו פטורים, אבל- - -

<שלומית ארליך: הסעיף הזה קיים גם בחוק המע"מ?

<שלומית ארליך: שלא ייצא מצב שעכשיו אנחנו לא מתייחסים לחובה הזאת במפורש ואז ייצא שהם חייבים להגיש.

<ברוך משולם: זה לא ייצא, מהסיבה הפשוטה, כי תקנות מש ערך מוסף מתחילות במילה "עוסק": "עוסק הפטור מתשלום", ולכן כאשר הוא לא מוגדר "עוסק" אז ברור שהוא גם לא מחויב בהצהרה על מחזור.

משה גפני: נצביע על תקנות מס ערך מוסף (רישום) (תיקון), התשע"ו-2017.

משה גפני: מי בעד אישור התקנות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 4

משה גפני: נמנעים – אין תקנות מס ערך מוסף (רישום) (תיקון), התשע"ו-2017, נתקבלו.

משה גפני: התקנות אושרו.

משה גפני: לאחר שהתקנות אושרו אפשר לברך "שהחיינו" על כך שפעם אחת אתם מסכימים על פטור ממע"מ.

<יונתן אייקנבאום: אדוני היושב-ראש, אני מבקש לציין לשבח את רשות המסים, שלאחר הרבה "התברברות" עושה את העבודה בצורה נמרצת מאוד, בשיתוף מלא של הציבור.

<יונתן אייקנבאום: אני קורא פה לכל גוף ממשלתי לחקות אותם בנושא הזה, כך נוכל להתקדם בעוד סוגיות רבות.

משה גפני: אני מודה לך על התודה לרשות המסים.

משה גפני: גם אני מודה לה.

משה גפני: אני חושב שעשיתם עבודה טובה, ויצרנו כאן כמה תקדימים.

משה גפני: התקדים הראשון הוא יחסים טובים בין רשות המסים לוועדת הכספים.

משה גפני: באמת הדברים חיוביים לטובת כלל האזרחים ועשיתם עבודה טובה.

משה גפני: אני מודה לכם.

איתן ברושי: אולי זה יקרה גם בחוק עידוד השקעות הון בחקלאות.

משה גפני: תודה רבה.

משה גפני: הישיבה נעולה.